Giuseppe Pognante

Pitor.
Giuseppe Pognante a l'era nassù a Saint-Rambert-en-Bugey, davzin a Lion, dël 1894 e a l'é mòrt a Susa dël 1985.
Fin-a da masnà a l'avìa mostrà ëd bon-e qualità për ël dissegn e sò pare a l'avìa scrivulo a la Scòla Nassional ëd le Bele Art ëd Lion, che ël giovo a l'ha frequentà con sucess.
Dël 1912 a l'é diplomasse e a l'ha ancaminà soa cariera artìstica, an partissipand a vàire esposission.

Al temp ëd la prima guèra mondial, Pognante a l'ha tramudà a Susa e a l'é partì volontari ant ël còrp ëd j'Alpin.
Finìa la guèra, a l'é rintrà a Susa, an mantnend tutun ëd liure con l'ambient artìstich parisin.
Con ël pitor Guglielmino a l'ha colaborà a la decorassion ëd la Cesa dël Cotolengo a Turin.

Dal 1935 a l'ancamin dla sconda guèra mondial a l'é trasferisse a Mogadiss, anté ch'a mostrava dissegn e lenga fransèisa al liceo ginasi.
Peui a l'é tornà a Susa.
Dal 1951 al 1956 (cand che la scòla a l'ha sarà për mancansa ëd fond) a l'ha mostrà a la scòla ëd gravura a Bardonecia.

Pognante, Giuseppe